Inden Mørket

Copyright © Gustav Dan Gride 2015

Udgivet af Forlaget Davidsen

Omslagsdesign: Pernille Gregersen

1. udgave 2015

ISBN 978-87-996517-9-5

Kopiering fra denne bog må kun finde sted på institutioner eller virksomheder, der har indgået aftale med Copydan, og kun inden for de i aftalen nævnte rammer.

www.forlagetdavidsen.dk

Gustav Dan Gride

Inden Mørket

Forlaget Davidsen

Med en rystende klode som underlag.

Credo, Erik Knudsen

Hvornår er fortællingen

Hvornår er fortællingen og fordybelsen
vigtig nok til
at jeg
kan tillade mig
at ulejlige dig
med mine stemninger?
Og kan du så virkelig mærke varmen
og strømmen fra vinterens skønhed
der flyder igennem mig?
Hører du mon også vindens fløjt
i vindskederne
på tagryggen?
Og ænser du mon fuglene
når de surfer
henover himlen?

I et anfald af barnlig optimisme

I et anfald af barnlig optimisme
sparkede jeg engang til en isklump
som ikke flyttede sig en centimeter.
Hinkende humpede jeg hjemad
med en smertelig bankende følgesvend
der dog blev hos mig - i nogen tid.

I et anfald af barnlig optimisme
lukkede jeg ikke for vandet
og lod rørene fryse til.

I et anfald af barnlig optimisme
ignorerede jeg advarselstavlerne
og lod mig indfange af køen
uden antydninger af afkørsler
forude.

I et anfald af barnlig optimisme
løftede jeg hovedet til et smil
og faldt hårdt over bunken
af brosten.

Er jeg mon ved vejs ende?

Krøbling

Hvordan beskrives sangen?

Brunch

Sorg

Erindring

Succes